CELEX: 22014D0048
Language: ro
Date: 2014-04-08 00:00:00
Title: Decizia nr. 48/2014 a Comitetului mixt al SEE din 8 aprilie 2014 de modificare a anexei II (Reglementări tehnice, standarde, încercări și certificare) și a anexei XIII (Transporturile) la Acordul privind SEE

28.8.2014   
            
            
               RO
            
            
               Jurnalul Oficial al Uniunii Europene
            
            
               L 256/25
            
         DECIZIA NR. 48/2014 A COMITETULUI MIXT AL SEE
   din 8 aprilie 2014
   de modificare a anexei II (Reglementări tehnice, standarde, încercări și certificare) și a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Directiva 2013/52/UE a Comisiei din 30 octombrie 2013 de modificare a Directivei 96/98/CE a Consiliului privind echipamentele maritime (1) trebuie încorporată în Acordul privind SEE.
            
         
               (2)
            
            
               Prin urmare, anexele II și XIII la Acordul privind SEE ar trebui modificate în mod corespunzător,
            
         ADOPTĂ PREZENTA DECIZIE:
   Articolul 1
   În capitolul XXXII din anexa II la Acordul privind SEE, la punctul 1 (Directiva 96/98/CE a Consiliului) se adaugă următoarea liniuță:
   
               „—
            
            
               
                  32013 L 0052: Directiva 2013/52/UE a Comisiei din 30 octombrie 2013 (JO L 304, 14.11.2013, p. 1).”
            
         Articolul 2
   În anexa XIII la Acordul privind SEE, la punctul 56d (Directiva 96/98/CE a Consiliului) se adaugă următoarea liniuță:
   
               „—
            
            
               
                  32013 L 0052: Directiva 2013/52/UE a Comisiei din 30 octombrie 2013 (JO L 304, 14.11.2013, p. 1).”
            
         Articolul 3
   Textele Directivei 2013/52/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 9 aprilie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 8 aprilie 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 304, 14.11.2013, p. 1.
   
      (2)  Nu au fost semnalate obligații constituționale.